|  |
| --- |
| 30. SJEDNICA GRADSKOG VIJEĆA GRADA POŽEGE  TOČKA 20. DNEVNOG REDA  PRIJEDLOG ODLUKE  OUVJETIMA I NAČINU SUFINANCIRANJA PROGRAMA DJEČJIH VRTIĆA U VLASNIŠTVU DRUGIH OSNIVAČA NA PODRUČJU GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege i / ili pročelnica Upravnog odjela za društvene djelatnosti  Rujan 2024. |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 601-01/24-01/6

URBROJ: 2177-1-01/01-24-1

Požega, 5. rujna 2024.

GRADSKOM VIJEĆU GRADA POŽEGE

PREDMET: Prijedlog Odluke o uvjetima i načinu sufinanciranja programa dječjih vrtića u vlasništvu drugih osnivača na području grada Požege

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o uvjetima i načinu sufinanciranja programa dječjih vrtića u vlasništvu drugih osnivača na području grada Požege.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 49. stavka 1. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19., 57/22., 101/23.), te članka 39. stavka 1 podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o uvjetima i načinu sufinanciranja programa dječjih vrtića u vlasništvu drugih osnivača na području grada Požege

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 601-01/24-01/6

URBROJ: 2177-1-01/01-24-2

Požega, 5. rujna 2024.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21., 11/22.), Gradonačelnik Grada Požege, dana 5. rujna 2024. godine, donosi

Z A K L J U Č A K

I. Utvrđuje se Prijedlog Odluke o uvjetima i načinu sufinanciranja programa dječjih vrtića u vlasništvu drugih osnivača na području grada Požege, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege

2. Pismohrani.

PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 601-01/24-01/6

URBROJ: 2177-1-02/01-24-3

Požega, \_\_. rujna 2024.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 48. i 49. stavka 1. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22. i 101/23.),), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21., 11/22), Gradsko vijeće Grada Požege, na svojoj 30. sjednici, održanoj \_\_. rujna 2024. godine, donosi

O D L U K U

o uvjetima i načinu sufinanciranja programa dječjih vrtića u vlasništvu drugih osnivača

na području grada Požege

I. UVODNE ODREDBE

Članak 1.

Ovom Odlukom se uređuju uvjeti i način sufinanciranja programa dječjih vrtića u vlasništvu drugih osnivača na području grada Požege.

Članak 2.

Grad Požega će sufinancirati desetosatni redoviti cjelodnevni jaslički i desetosatni redoviti cjelodnevni vrtićki program predškolskog odgoja u dječjim vrtićima u vlasništvu drugih osnivača na području grada Požege (u nastavku teksta: Program).

Članak 3.

Odredbe ove Odluke se odnose na oba roditelja koja stanuju u kućanstvu s djetetom, odnosno na samohranog roditelja i roditelja u jednoroditeljskoj obitelji te se primjenjuju na odgovarajući način na skrbnike i udomitelje (u nastavku teksta: roditelj - korisnik usluge).

II. PRAVO NA SUFINANCIRANJE I KORISNICI PRAVA

Članak 4.

Pravo na sufinanciranje Programa iz članka 2. ove Odluke, roditelj - korisnik usluge ostvaruje u skladu s Ugovorom o uređenju međusobnih prava i obveza pri sufinanciranju redovitog programa predškolskog odgoja (u nastavku teksta: Ugovor), sklopljenim između Grada Požege i drugih osnivača dječjih vrtića na području grada Požege.

Članak 5.

(1) Pravo na sufinanciranje Programa, roditelj - korisnik usluge ostvaruje kumulativnim ispunjavanjem sljedećih uvjeta:

- dijete i roditelj - korisnik usluge imaju prebivalište na području grada Požege

- dijete je cijepljeno sukladno Zakonu o zaštiti pučanstva od zaraznih bolesti (Narodne novine, broj: 79/07., 113/08., 43/09., 130/17., 114/18., 47/20., 134/20., 143/21.), Zakonu o predškolskom odgoju i obrazovanju (Narodne novine, broj: 10/97., 107/07., 94/13., 98/19., 57/22. i 101/23.) te Programu zdravstvene zaštite djece, higijene i pravilne prehrane djece u dječjim vrtićima (Narodne novine, broj: 105/02., 55/06. i 121/07.).

(2) Iznimno od odredbe stavka 1. podstavka 1. ovog članka, pravo na sufinanciranje Programa ima i roditelj - korisnik usluge koji je strani državljanin, a koji ima odobren najmanje privremeni boravak te je u postupku odobrenja stalnog boravka, a stanuje na području grada Požege, u kućanstvu s djetetom i drugim roditeljem koji imaju prebivalište na području grada Požege.

(3) Za rješavanje posebnih slučajeva koji nisu obuhvaćeni stavcima 1. i 2. ovoga članka, odluku može donijeti Upravni odjel za društvene djelatnosti Grada Požege (u nastavku teksta: nadležni Upravni odjel), u posebnom postupku.

Članak 6.

Grad Požega će iz sredstava predviđenih Proračunom Grada Požege sufinancirati Program, za dijete upisano u dječji vrtić u vlasništvu drugih osnivača na području grada Požege, u slučaju ispunjavanja uvjeta propisanih ovom Odlukom, u iznosu koji je utvrđen posebnom odlukom Gradonačelnika Grada Požege (u nastavku teksta: Gradonačelnik).

III. NAČIN OSTVARIVANJA PRAVA NA SUFINANCIRANJE

Članak 7.

(1) Za ostvarivanje prava na sufinanciranje Programa, dječji vrtići u vlasništvu drugih osnivača na području grada Požege, dužni su svake pedagoške godine provesti upise u dječje jaslice i vrtiće sukladno Zakonu o predškolskom odgoju i obrazovanju i drugim važećim propisima i svaki vrtić ih provodi pojedinačno.

(2) Sufinanciranje Programa iz članka 2. ove Odluke će se provoditi u skladu s uvjetima iz ove Odluke, maksimalno za broj djece određen upisnom kvotom svakog pojedinog dječjeg vrtića u vlasništvu drugih osnivača na području grada Požege, a koja je definirana Ugovorom te u skladu s izdanim suglasnostima nadležnog ministarstva.

Članak 8.

(1) Postupak za priznavanje prava na sufinanciranje Programa provodi nadležni Upravni odjel, na temelju ispostavljenog zahtjeva ili računa dječjih vrtića u vlasništvu drugih osnivača na području grada Požege i izvješća kojim se dokazuje ispunjavanje uvjeta propisanih ovom Odlukom i to na propisanom obrascu koji čini sastavni dio ove Odluke (Prilog 1.). Istinitost i vjerodostojnost podataka u izvješću ravnatelji dječjih vrtića u vlasništvu drugih osnivača na području grada Požege potvrđuju svojim vlastoručnim potpisom obrasca izvješća.

(2) Dječji vrtići iz stavka 1. ovoga članka dužan je nadležnom Upravnom odjelu za svaki mjesec dostavljati zahtjev ili račun i izvješće, najkasnije do desetog u mjesecu za prethodni mjesec, radi obračunavanja i doznačavanja proračunskih sredstava.

(3) Ukoliko se izvješće sukladno stavku 2. ovoga članka ne dostavi, smatra se da ne postoji pravna osnova temeljem koje se može izvršiti obračun te sukladno Ugovoru, tražena proračunska sredstva neće biti doznačena.

Članak 9.

(1) Dječji vrtić u vlasništvu drugih osnivača na području grada Požege dužan je obavijestiti nadležni Upravni odjel, u roku od osam dana od dana saznanja, o svim promjenama činjenica koje utječu na ispunjavanje uvjeta iz ove Odluke.

(2) Ukoliko se, temeljem obavijesti iz stavka 1. ovoga članka ili na drugi način, utvrdi da je došlo do promjene činjenica, na način da je broj djece koja ostvaruju pravo na sufinanciranje manji od prikazanog, Grad Požega, sukladno Ugovoru, zadržava pravo umanjenja iznosa sufinanciranja, odnosno jednostranog raskida Ugovora u slučaju ponovljenih nepravilnosti.

Članak 10.

(1) Grad Požega zadržava pravo da radi pojašnjenja postojećih ili utvrđivanja dodatnih činjenica vezanih za ispunjavanje uvjeta predviđenih ovom Odlukom, u bilo koje vrijeme zatražiti dodatnu dokumentaciju za svako sufinancirano dijete.

(2) Grad Požega, sukladno Ugovoru, ovlašten je od dječjeg vrtića koji je u vlasništvu drugih osnivača na području grada Požege u funkciji voditelja obrade podataka, u skladu s Općom uredbom o zaštiti podataka (EU) 2016/679 i Zakonom o provedbi Opće uredbe o zaštiti podataka (Narodne novine, broj 42/18), u bilo koje vrijeme tražiti podatke iz članka 5. i 7. stavka 2. ove Odluke, te uvid u evidencije, koje je vrtić obvezan voditi sukladno pozitivnim zakonskim propisima.

Članak 11.

Osnivač i vlasnik dječjeg vrtića drugih osnivača na području grada Požege dužan je osigurati sredstva za rad sukladno Zakonu o predškolskom odgoju i obrazovanju te potreban broj radnika za realizaciju Programa sukladno Državnom pedagoškom standardu predškolskog odgoja i naobrazbe.

IV. PRIJELAZNE I ZAVRŠENE ODREDBE

Članak 12.

Odluku iz članka 6. ove Odluke Gradonačelnik će donijeti u roku od trideset dana od dana stupanja na snagu ove Odluke.

Članak 13.

Danom stupanja na snagu ove Odluke prestaje važiti se Odluka o sufinanciranju smještaja djece u privatnim predškolskim ustanovama (Službene novine Grada Požege, broj: 17/12., 19/14., 24/21. i 8/24.) (u nastavku teksta: Odluka).

Članak 14.

Ova Odluka stupa na snagu osmog dana od dana od dana objave u Službenom novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz prijedlogOdluke o uvjetima i načinu sufinanciranja programa dječjih vrtića u vlasništvu

drugih osnivača na području grada Požege

1. PRAVNA OSNOVA

Pravna osnova za ovaj Prijedlog Odluke je u odredbi:

1) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim su propisane ovlasti predstavničkog tijela

2) članka 48. i 49. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22. i 101/23.) (u nastavku teksta: Zakona o predškolskom odgoju i obrazovanju)

3) članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.)

Predstavničko tijelo jedinice lokalne samouprave donosi odluke i druge akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, a time i poslove koji se odnose na brigu o djeci, odgoj i obrazovanje.

Člankom 48. stavkom 4. Zakona o predškolskom odgoju i obrazovanju propisano je da dječji vrtić koji je osnovala jedinica lokalne i područne (regionalne) samouprave naplaćuje svoje usluge od roditelja - korisnika usluga, sukladno mjerilima koje utvrđuje predstavničko tijelo te jedinice.

Člankom 49. Zakona o predškolskom odgoju i obrazovanju propisano je da mjerila za osiguravanje sredstava za zadovoljavanje javnih potreba u djelatnosti predškolskog odgoja na području jedinice lokalne i područne (regionalne) samouprave utvrđuje predstavničko tijelo županije, odnosno Grada Zagreba, a da su jedinice lokalne i područne (regionalne) samouprave dužne za predškolski odgoj izdvojiti najmanje onoliko sredstava koliko svojim mjerilima utvrdi predstavničko tijelo županije, odnosno Grada Zagreba.

II. SADRŽAJ ODLUKE

Nastavno se daje sadržaj predložene Odluke:

1. GLAVA I. UVODNE ODREDBE (članak 1. – 3.)

Propisano je da se predmetnom Odlukom uređuju uvjeti i način sufinanciranja programa dječjih vrtića u vlasništvu drugih osnivača na području grada Požege, da će Grad Požega e sufinancirati desetosatni redoviti cjelodnevni jaslički i desetosatni redoviti cjelodnevni vrtićki program predškolskog odgoja u dječjim vrtićima u vlasništvu drugih osnivača na području grada Požege (u nastavku teksta: Program) te da se odredbe ove Odluke odnose na oba roditelja koja stanuju u kućanstvu s djetetom, odnosno na samohranog roditelja i roditelja u jednoroditeljskoj obitelji te se primjenjuju na odgovarajući način na skrbnike i udomitelje (u nastavku teksta: roditelj - korisnik usluge).

1. GLAVA II. PRAVO NA SUFINANCIRANJE I KORISNICI PRAVA (članak 4.-6)

Utvrđeno je da pravo na sufinanciranje predškolskog programa ostvaruje roditelj - korisnik usluge u skladu s Ugovorom o uređenju međusobnih prava i obveza pri sufinanciranju redovitog programa predškolskog odgoja, sklopljenim između Grada Požege i drugih osnivača dječjih vrtića na području Grada Požege, a pravo na sufinanciranje programa, roditelj - korisnik usluge ostvaruje kumulativnim ispunjavanjem sljedećih uvjeta:

* dijete i roditelj - korisnik usluge imaju prebivalište na području grada Požege
* dijete je cijepljeno sukladno Zakonu o zaštiti pučanstva od zaraznih bolesti, Zakonu o predškolskom odgoju i obrazovanju te Programu zdravstvene zaštite djece, higijene i pravilne prehrane djece u dječjim vrtićima.

Nadalje, iznimno od navedenog, pravo na sufinanciranje programa ima i roditelj - korisnik usluge koji je strani državljanin koji ima odobren najmanje privremeni boravak te je u postupku odobrenja stalnog boravka, a stanuje na području grada Požege, u kućanstvu s djetetom i drugim roditeljem koji imaju prebivalište na području grada Požege. Upravni odjel za društvene djelatnosti Grada Požege može rješavati posebne slučajeve koji nisu obuhvaćeni prethodno navedenim odredbama, u posebnom postupku. Odlukom je predviđeno da se iznos sufinanciranja utvrdi posebnom odlukom Gradonačelnika Grada Požege.

1. Glava III. NAČIN OSTVARIVANJA PRAVA NA SUFINANCIRANJE (članak 7-11. )

Za ostvarivanje prava na sufinanciranje programa, dječji vrtići u vlasništvu drugih osnivača na području grada Požege, dužni su svake pedagoške godine provesti upise u dječje jaslice i vrtiće. Sufinanciranje programa će se provoditi u skladu s uvjetima iz ove Odluke, maksimalno za broj djece određen upisnom kvotom svakog pojedinog dječjeg vrtića u vlasništvu drugih osnivača na području grada Požege koja je definirana ugovorom te u skladu s izdanim suglasnostima nadležnog ministarstva. Nadalje, postupak za priznavanje prava na sufinanciranje programa provodi Upravni odjel za društvene djelatnosti na temelju zahtjeva ili računa i izvješća kojim se dokazuje ispunjavanje uvjeta propisanih ovom Odlukom i to na propisanom obrascu koji čini sastavni dio ove Odluke. Istinitost i vjerodostojnost podataka u izvješću ravnatelji dječjih vrtića potvrđuju svojim vlastoručnim potpisom obrasca izvješća Navedenom Upravnom odjelu za svaki mjesec dostavlja se izvješće, najkasnije do desetog u mjesecu za prethodni mjesec, radi obračunavanja i doznačavanja proračunskih sredstava, a ukoliko se isto ne dostavi smatra se da ne postoji pravna osnova temeljem koje se može izvršiti obračun odnosno sredstva neće biti doznačena. Dječji vrtić dužan je obavijestiti Upravni odjel, u roku od osam dana od dana saznanja, o svim promjenama činjenica koje utječu na ispunjavanje uvjeta iz ove Odluke i ukoliko se utvrdi da je došlo do promjene činjenica, na način da je broj djece koja ostvaruju pravo na sufinanciranje manji od prikazanog, Grad Požega, sukladno Ugovoru, zadržava pravo umanjenja iznosa sufinanciranja, odnosno jednostranog raskida Ugovora. Također, Grad Požega zadržava pravo da radi pojašnjenja postojećih ili utvrđivanja dodatnih činjenica vezanih za ispunjavanje uvjeta predviđenih ovom Odlukom, u bilo koje vrijeme zatražiti dodatnu dokumentaciju za svako sufinancirano dijete i ovlašten je od dječjeg vrtića u funkciji voditelja obrade podataka, u skladu s Općom uredbom o zaštiti podataka (EU) 2016/679 i Zakonom o provedbi Opće uredbe o zaštiti podataka, u bilo koje vrijeme tražiti podatke vezane uz članke 5. i 7. stavak 2. ove Odluke kao i uvid u evidencije koje je vrtić obvezan voditi sukladno pozitivnim zakonskim propisima.Odlukom je navedeno da je osnivač i vlasnik dječjeg vrtića drugih osnivača dužan osigurati sredstva za rad sukladno Zakonu o predškolskom odgoju i obrazovanju te potreban broj radnika za realizaciju Programa sukladno Državnom pedagoškom standardu predškolskog odgoja i naobrazbe.

1. Glava IV. PRIJELAZNE I ZAVRŠENE ODREDBE (članak 12. – 14.)

Utvrđeno je da će Gradonačelnik odluku o iznosu sufinanciranja programa djece koja pohađaju dječji vrtić u vlasništvu drugih osnivača na području grada Požege donijeti u roku od trideset dana od dana stupanja na snagu ove Odluke. Nadalje, utvrđeno je da danom stupanja na snagu predložene Odluke prestaje važiti se Odluka o sufinanciranju smještaja djece u privatnim predškolskim ustanovama (Službene novine Grada Požege, broj: 17/12., 19/14., 24/21. i 8/24.) te vakacijski rok stupanja na snagu predmetne Odluke.